CELEX: C2006/048/35
Language: et
Date: 2006-02-25 00:00:00
Title: Kohtuasi C-461/05: Euroopa Ühenduste Komisjoni  23. detsembri 2005.  aasta hagi Taani Kuningriigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/18
            
         Euroopa Ühenduste Komisjoni 23. detsembri 2005. aasta hagi Taani Kuningriigi vastu
   (Kohtuasi C-461/05)
   (2006/C 48/35)
   Kohtumenetluse keel: taani
   Euroopa Ühenduste Komisjon esitas 23. detsembril 2005. aastal Euroopa Ühenduste Kohtule hagi Taani Kuningriigi vastu. Hageja esindajad on G. Wilms ja H.C. Støvlbæk.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Taani Kuningriik keeldus välja arvutamast ja maksmast omavahendeid, mida ei nõutud sisse sõjalise varustuse maksuvaba impordi tõttu, ja kuna ta keeldus maksmast viivist omavahenditelt, mida ta keeldus komisjonile kasutatavaks tegemast, rikkus Taani Kuningriik kuni 31. maini 2000 määruse (EMÜ, Euratom) nr 1552/89 artiklitest 2, 9, 10 ja 11 tulenevaid kohustusi ning pärast seda kuupäeva määruse nr 1150/2000 samadest artiklitest tulenevaid kohustusi;
            
         
               2)
            
            
               mõista kohtukulud välja kostjalt.
            
         Väited ja peamised argumendid
   Komisjon leiab, et Taani Kuningriik rikkus kuni 31. maini 2000 k.a määruse (EMÜ, Euratom) nr 1552/89 artiklitest 2, 9, 10 ja 11 tulenevaid kohustusi ning 1. juunist 2000 kuni 31. detsembrini 2002 määruse (EÜ, Euratom) nr 1150/2000 artiklitest 2, 9, 10 ja 11 tulenevaid kohustusi, kuna ta ei tasunud omavahendeid sõjalise varustuse impordiga seoses.
   Asutamislepingu rikkumine kestis kuni määruse (EÜ) nr 150/2003 jõustumiseni, st 1. jaanuarini 2003. Selle määruse kohaselt ei pea teatavatel tingimustel teatud sõjalise varustuse impordilt sellest kuupäevast alates maksu tasuma.
   Komisjon leiab, et liikmesriik, kes ei pea kinni ühenduse õiguse tollimaksueeskirjadest, mille tulemusel omavahendid jäävad laekumata, on kohustatud maksma ühendusele saamata jäänule vastava summa. Määruse (EMÜ, Euratom) nr 1552/89 ja määruse (EÜ, Euratom) nr 1150/2000 artikli 11 kohaselt võidakse sellele summale lisada ka viivis.
   Taani ametivõimud oleksid pidanud määruse (EMÜ, Euratom) nr 1552/89 ja määruse (EÜ, Euratom) nr 1150/2000 artiklite 2, 9, 10 ja 11 kohaselt välja arvutama ning ettenähtud ajavahemikul kandma oma raamatupidamisarvestusse kõnealuse impordiga seonduvad summad vastavalt ühenduse tolliseadustiku artikli 217 lõikele 1 ning tegema need summad komisjonile kasutatavaks.
   Komisjon leiab, et Taani ei teinud, olenemata sellest, et tal seda teha paluti, vajalikke arvutusi nende summade kindlaksmääramiseks, mida ei olnud kõnealuse 1998. aasta eelarveaastal toimunud asutamislepingu rikkumise tõttu omavahenditena ühendusele makstud.
   Komisjon leiab ka, et kõnealusele tollivõlale vastavaid summasid ei tehtud komisjonile kasutatavaks enne 31. märtsi 2002.
   Komisjon leiab seega, et jätteks kindlaks määramata omavahendid sõjalise varustuse impordi osas ning jättes need vahendid komisjonile kasutatavaks tegemata, rikkus Taani määruse (EMÜ, Euratom) nr 1552/89 ja määruse (EÜ, Euratom) nr 1150/2000 artiklitest 2, 9, 10 ja 11 tulenevaid kohustusi.